L 132/8 Jurnalul Oficial al Uniunii Europene 23.5.2012 REGULAMENTUL DE PUNERE ÎN APLICARE (UE) NR. 427/2012 AL COMISIEI din 22 mai 2012 privind extinderea garanțiilor speciale referitoare la salmonelă stabilite prin Regulamentul (CE) nr. 853/2004 al Parlamentului European și al Consiliului la ouăle destinate Danemarcei (Text cu relevanță pentru SEE) COMISIA EUROPEANĂ, având în vedere Tratatul privind funcţionarea Uniunii Europene, având în vedere Regulamentul (CE) nr. 853/2004 al Parla- mentului European și al Consiliului din 29 aprilie 2004 de stabilire a unor norme specifice de igienă care se aplică alimentelor de origine animală (), în special articolul 8 alineatul (3) litera (b), întrucât: (1) Regulamentul (CE) nr. 853/2004 stabileşte norme specifice privind igiena alimentelor de origine animală, care trebuie respectate de operatorii din sectorul alimentar. Articolul 8 din regulamentul menţionat prevede garanții speciale pentru alimentele de origine animală destinate piețelor din Finlanda și Suedia. În consecință, operatorii din sectorul alimentar care intenționează să introducă pe piaţă ouă în statele membre respective trebuie să respecte anumite norme în materie de salmonelă. Regulamentul prevede, de asemenea, ca transporturile de astfel de ouă să fie însoțite de un certificat care să confirme că ouăle au fost supuse unui test microbiologic, cu rezultat negativ, în conformitate cu legislația Uniunii. (2) Regulamentul (CE) nr. 1688/2005 al Comisiei din 14 octombrie 2005 privind aplicarea Regulamentului (CE) nr. 853/2004 al Parlamentului European și al Consiliului în ceea ce priveşte garanțiile speciale în materie de salmonelă pentru transporturile de anumite cărnuri și ouă către Finlanda și Suedia () acordă astfel de garanții speciale. (3) În plus, Regulamentul (CE) nr. 1688/2005 stabileşte normele privind eșantionarea efectivelor de păsări care au produs ouăle respective şi metodele microbiologice de examinare a eșantioanelor. De asemenea, regulamentul instituie un model de certificat care trebuie să însoțească expedierile de ouă. (4)  Conform Regulamentului (CE) nr. 853/2004, garanțiile speciale pentru orice produse alimentare de origine animală pot fi extinse, parțial sau total, la orice stat membru sau la orice regiune dintr-un stat membru care dispune de un program de control recunoscut ca fiind echivalent cu cel aprobat pentru Suedia şi Finlanda în ceea ce priveşte produsele alimentare de origine animală respective. (5)  La 5 octombrie 2007, Administrația veterinară şi alimentară din Danemarca a transmis Comisiei o soli- citare de autorizare a acordării de garanții speciale pentru Danemarca în ceea ce priveşte prezența () JO L 139, 30.4.2004, p. 55. () JO L 271, 15.10.2005, p. 17. salmonelei în ouă pentru întreg teritoriul Danemarcei, în conformitate cu  dispozițiile Regulamentului (CE) nr. 853/2004. Solicitarea cuprinde și o descriere a Programului de control al salmonelei pentru ouă din Danemarca. (6)  La ședința din 18 iunie 2008, Comitetul permanent pentru lanțul alimentar şi sănătatea animală a aprobat un document de lucru al serviciilor Comisiei intitulat „Document de orientare privind cerințele minime în ceea ce priveşte programele de control al salmonelei pentru recunoaşterea echivalenţei lor cu cele aprobate pentru Suedia şi Finlanda pentru carne şi ouă de Gallus gallus” („documentul de orientare”). (7) Programul danez de control al salmonelei pentru ouă este considerat echivalent cu cele aprobate pentru Finlanda şi Suedia și respectă prevederile documentului de orientare. În plus, autoritățile daneze au furnizat, la 20 mai 2011, informații care atestau că prevalența salmonelei în efective de găini tinere și de găini ouătoare adulte din Danemarca în 2008, 2009 şși 2010 era de asemenea conformă cu dispozițiile documentului de orientare. (8)  Prin urmare, garanțiile speciale ar trebui extinse la trans- porturile de ouă destinate Danemarcei. În plus, transpor- turilor ar trebui să li se aplice normele stabilite în Regu- lamentul (CE) nr. 1688/2005 privind eşantionarea efec- tivelor de păsări care au produs ouăle respective, metodele microbiologice de examinare a eşantioanelor şi modelul de certificat de sănătate. (9)  Măsurile prevăzute în prezentul regulament sunt conforme cu avizul Comitetului permanent pentru lanțul alimentar și sănătatea animală, ADOPTĂ PREZENTUL REGULAMENT: Articolul 1 Se acordă Danemarcei autorizația de a aplica garanțiile speciale în privința salmonelei stabilite la articolul 8 alineatul (2) din Regulamentul (CE) nr. 853/2004 cu privire la expedierile de ouă, astfel cum sunt definite la punctul 5.1 din anexa I la Regulamentul (CE) nr. 853/2004, destinate Danemarcei. Articolul 2 (1) Eşantionarea efectivelor de păsări care au produs ouăle menţionate în articolul 1 se efectuează conform dispozițiilor de la articolul 4 din Regulamentul (CE) nr. 1688/2005. (2) Eşantioanele menționate la alineatul (1) se supun testelor microbiologice de detectare a salmonelei, conform dispozițiilor articolului 5 alineatul (1) din Regulamentul (CE) nr. 1688/2005.